|  |  |
| --- | --- |
| **ΠΡΟΣ: ΜΜΕ** | ΔΗΜΟΣ ΛΑΜΙΕΩΝ  Γραφείου Τύπου  & Επικοινωνίας  **Λαμία, 11/6/2015** |

**Λήγει στις 22 Ιουνίου η προθεσμία για εγγραφές στους Παιδικούς Σταθμούς του Δήμου Λαμιέων για το σχολικό έτος 2015-2016**

Το Τμήμα Παιδικής Μέριμνας της Διεύθυνσης Κοινωνικής Προστασίας του Δήμου Λαμιέων ανακοινώνει ότι λήγει τη **Δευτέρα 22 Ιουνίου 2015**, η υποβολή αιτήσεων για εγγραφή στους Παιδικούς Σταθμούς του Δήμου για το σχολικό έτος 2015-2016.

Οι ενδιαφερόμενοι πολίτες, μόνιμοι κάτοικοι του Δήμου Λαμιέων, μπορούν να υποβάλλουν την αίτηση και τα σχετικά δικαιολογητικά εγγραφής των νηπίων στα γραφεία των Παιδικών Σταθμών του Δήμου μας:

**Α΄ Παιδικός Σταθμός,** Υψηλάντη & Μακροπούλου, τηλ: 22310-22348

**Β΄ Παιδικός Σταθμός,** Αθηνών 32, τηλ: 22310-26512

**Γ΄ Παιδικός Σταθμός,** Πιστόλη & Αδάνων 8 - Νέα Μαγνησία, τηλ: 22310-28652

**Δ΄ Παιδικός Σταθμός,** Αρκαδίου 6, τηλ: 22310-32969

**ΣΤ΄ Παιδικός Σταθμός,** Νήσου Ρω – Καλύβια, τηλ: 22310-29357

**Ζ΄ Παιδικός Σταθμός,** Αγίας Παρασκευής & Κ. Γαλανού – Γαλανέϊκα, τηλ: 22310-52337

**Η΄ Παιδικός Σταθμός,** Σταυρός, τηλ: 22310-61705.

Η εξυπηρέτηση των δημοτών για λήψη εντύπων και για την κατάθεση δικαιολογητικών εγγραφών θα γίνεται καθημερινά από 08.00 πμ-13.00 μμ.

**Δικαιολογητικά εγγραφών:**

* Αίτηση γονέα.
* Ληξιαρχική πράξη ή Πιστοποιητικό γέννησης του νηπίου.
* Βεβαίωση εργοδότη της μητέρας με προσδιορισμό του ύψους των αποδοχών και επικυρωμένο φωτοαντίγραφο του βιβλιαρίου ενσήμων προκειμένου για εργαζόμενες στον ιδιωτικό τομέα.
* Βεβαίωση γιατρού για την καλή σωματική και πνευματική υγεία του παιδιού, έλεγχος προβλεπόμενου εμβολιασμού καθώς και πρόσφατα αποτελέσματα φυματινοαντίδρασης.
* Αντίγραφο τελευταίου εκκαθαριστικού σημειώματος.
* Υπεύθυνη δήλωση του Ν.1599/1986 για την οικογενειακή κατάσταση των γονέων του νηπίου
* Πρόσφατο αντίγραφο λογαριασμού ΔΕΗ.

**Πρόσθετα δικαιολογητικά για τις αλλοδαπούς γονείς:**

Άδεια νόμιμης παραμονής στη χώρα τις, τις αυτή αποδεικνύεται από τις ισχύουσες κάθε φορά διατάξεις.

**Δικαιολογητικά επανεγγραφών:**

* Αίτηση επανεγγραφής
* Βεβαίωση εργοδότη της μητέρας με προσδιορισμό του ύψους των αποδοχών και αντίγραφο πρόσφατων ενσήμων τρέχοντος έτους, προκειμένου για εργαζόμενες στον ιδιωτικό τομέα.
* Αντίγραφο τελευταίου εκκαθαριστικού σημειώματος.

**Από το Γραφείο Τύπου του Δήμου Λαμιέων**